Futsal (FIFA)

Futsal alebo sálový futbal je halová obdoba futbalu. Vznikol v Brazílii pôvodne ako šport futbalových veteránov. Po futbalovej kariére sa presunuli hráči z trávnikov do menších plôch, do hál. Slovo futsal vzniklo spojením španielskeho resp. portugalského slova pre futbal (fútbol resp. futebol) a španielskeho resp. portugalského slova pre sálu (sala/salón resp. salão). V slovenčine (a češtine) sa dnes niekedy na odlíšenie od futsalu podľa AMF verzia podľa AMF označuje ako futsal a verzia podľa FIFA ako sálový futbal. Hracia plocha je obdĺžnikového tvaru. Hrá sa s loptou veľkosti číslo 4 a s tlmeným odskokom. Na hre sa zúčastňujú dve družstvá s 4 + 1 hráčmi a počet striedaní nie je obmedzený podobne ako v ľadovom hokeji. Zápas trvá 2 × 20 minút, pričom platí, že ak je lopta mimo hry, časomiera sa pozastavuje. Riadiacim orgánom verzie futsalu, ktorá je predmetom tohto článku, je Medzinárodná futbalová federácia. Pozri aj Majstrovstvá sveta FIFA vo futsale Medzinárodná futbalová federácia Futsal (AMF) Futbal Malý futbal Minifutbal Plážový futbal Iné projekty Commons ponúka multimediálne súbory na tému Futsal (FIFA) Externé odkazy Slovenský Futsal - oficiálne stránky Zdroj Tento článok je čiastočný alebo úplný preklad článku Futsal na českej Wikipédii.